[[Fil:Three kings or three gods.jpg|thumb|Vævning, der ofte tolkes som guderne [[Odin]], [[Thor]] og Frej fra Skog i [[Hälsingland]] i Sverige fra omkring år 1100]]
'''Frej''', ([[Norrønt]]: ''Freyr'', ældre da.: ''Frø'' (fx Saxo), evt. ''Frøj'' (alternativt: '''Yngve''' eller (historicerende i ældre forskningslitteratur) '''Yngve-Frej'''). Etymologisk betyder ''freyr'' "herre"; Navnet ''Freyr'' er beslægtet med [[Gotisk (sprog)|gotisk]] ''frauja'' og [[angelsaksisk]] ''frēa'', som betyder ''herre''.<ref name="Stein151">Steinsland (2005) s. 151</ref><ref>I [[Richard Wagner]]s'' [[Das Rheingold]]'' bærer guden navnet ''Froh''.</ref>). Frej var en af de vigtigste guder i den [[Nordisk religion|nordiske religion]]. Han var særligt knyttet til afgrøder, landbrug, velstand og [[Frugtbarhedskult|frugtbarhed]]. Statuetter med en stor fallos tolkes normalt som afbildninger af ham. Ifølge [[Snorre Sturlason]] blev Frej regnet som stamfar til den [[mytologi]]ske [[ynglingeslægten|Ynglingeslægt]], der regnes for at være Sveriges ældste [[mytologiske konger af Sverige|kongeslægt]]. Ifølge [[Adam af Bremen]] fandtes der i [[Gamla Uppsala|Templet i Uppsala]] statuer af guderne [[Odin]], [[Thor]] og Frej, som Adam kalder Fricco. Det antyder, at det var de tre mandlige guder, der var vigtigst i det område.
Religion